Der var både Kurdisk dans, Colombiansk rap og Burmesisk julesang, da AOF Brønderslev i dag inviterede Børnehaven Kornumgård til tværkulturel julefest. Mange af kursisterne, som er i gang med at lære dansk, er ikke kristne. Alligevel fejrer de danskernes højtid - på deres egen måde. Langt de fleste af kursisterne - også dem, der er muslimer, som jo ikke holder jul - fejrer alligevel en eller anden form for minijul med deres børn. Nu er de jo en del af dansk kultur, så de giver gaver, og de fejrer julen så meget, som de nu kan - uden at det får et religiøst præg, fortæller Ditte Sara Andersen, som er lærer hos AOF Brønderslev. AOF-kursisterne kommer fra alle dele af verden, og de danske børn kunne smage på lækre specialiteter fra både Afrika, Sydamerika og Asien. - Jeg er rigtig glad i dag fordi børnene er kommet på besøg, og jeg kan fortælle dem om mit hjemland, siger Cing Suan Mang Lang, som oprindeligt kommer fra Burma men nu bor i Brønderslev.

Referat:
Mange forskellige kulturer mødtes torsdag til tværkulturet julefest i Brønderslev.